Највећи опсег краљевство је постигло у 18. веку под Шахуом и пешвом Балаџи Баџи Раом. Марате су изгубиле од Авганистанаца у Трећој бици код Панипата 1761. године. Тај пораз је зауставио ширење царства и смањио је моћ пашви. Царство је постало лабавија конфедерација, а политичка моћ је остала унутар пет Марата династија. Унутрашњи сукоби су битно ослабили Марата царство. Водила су се три рата (Англо-маратски ратови) са Британском источноиндијском компанијом. Задњи пешва Баџи Рао II је био поражен у Трећем англо-маратском рату 1818. године. Марата царство је тиме нестало, а бројне маратске државице су остале као кнежевине у вазалном положају у односу на Британце.